
Samtang nagahilapit na ang Mayo 2004, maathag ang mga 
indikasyon sang pagka-bangkarote kag pagkabulok sang 
burges nga eleksyon. Tuman ka magasto, madinuguon 
kag mahigko ang pag-agaway sang mga reaksyonaryong 
paksyon nga gintiglawasan nila Arroyo, Poe Jr, Roco, 
Lacson kag Villanueva para sa pag-kontrol sang 
Malacanang. Ang ila paghinibag nagresulta 

lamang sang dugang nga paglala sa 
s ARA sang pungsod kag sang 
y mga pag-antos sang mga pumuluyo. 


Ang paksyon Arroyo amo ang 
nagapanguna sa paggamit sang 
mahigko nga mga taktika sang 
eleksyon agud  magpabilin sa 
pagkontrol sang 5 - reaksyonaryong 
politika sang pungsod. Sugod pa lang 
sang iya pagpungko sa Malacanang 
sang 2001, nakakuha na sang daku 
nga bentaha ang paksyon Arroyo 
KAN Ng para sa ila plano sa pagpabilin sa 
J N N poder. Kabahin sang ila mga 
wt 3 preparasyon amo ang 
/ D pagpangawat sang pundo sang 
gobyerno, pagpangurakot kag smuggling ni Jose Pidal, 
pagpwesto sang mga loyalistang heneral sa AFP/PNP, pagbakal sa mga balimbing 
nga mga senador kag kongresista, pagpwesto sang mga saligan sa Comelec, paggamit sang mga resources 
sang gobyerno, pagpasugot sa mga kagustohan sang imperyalismong US kag mga dalagku komprador-agalon 
mayduta, kag iban pa. 


Ang eleksyon sang nagaharing sistema isa lamang ka arena politikal sa diin ang mga lain-lain nga 
reaksyonaryong paksyon mag-paindisanay para mangibabaw ang paghari sa isa ka panahon. Kag ila 
ginapatalang ang mga pumuluyong botante nga ang pag-botar isa ka pag-ehersisyo sang “demokrasya” sa 
pihak sang kamatuoran nga ang burges nga eleksyon isa lamang ka pagpili sang isa ka reaksyonaryong 
paksyon nga responsable sa pagmentinar sang kaayosan sang kabilogan nga nagaharing sistema kag 
pagdepensa sa mga interes sang imperyalismong US kag mga dalagkung komprador-agalon mayduta. 


Halin pa man sadto, sin-o man nga paksyon ang 
nangibabaw nagapabilin gihapon ang dominasyon 
sang ekonomiya sang imperyalismong US kag lokal 
nga mga ahenteng nagahimulos nga sahi tulad sang 
pamilyang Zobel-Ayala, Sy, Gokongwei, Lopez, Tan, 
Enrile, Arroyo, Cojuangco, 8 Concepcion, Aboitiz, 
Luihllier, Aquino, Marcos kag iban pa. Sa pihak nga 
bahin, ang pumuluyo magpabilin nga ulipon sang 
imperyalismong US, pyudalismo kag  burukrata 
kapitalismo. Kon ang presidente sa Malacanang 
naghalin sa isa ka paksyon, ini nga paksyon amo ang 
may mabaskog nga kontrol sa ekonomiya sang 
pungsod kon ikomparar sa iban nga paksyon. 


PANAWAGAN 


Sa pagpauswag sang aton 
PAGHIMAKAS, ginapangabay sa tanan nga 
bumalasa sini nga mag-amot sang mga balita, 
piktyur, istorya kag iban pa nga sinulat. 
Ginapadangat man nga ang mga amot-sinulat 
mapadala isa ka bulan antes sang Marso, 
Hunyo, Septyembre, Desyembre sang kada 
kwarter. Nagapangayo man kami sang inyo mga 
suhestyon kag komentaryo paano pa gid ini 
pauswagon. 


Ginapangabay man nga hatagan tum-ok 
sang talakayon nga kaundan ang tuhoy sa mga 
sinulat nga nagapaathag sa aton mga sandigan 
nga prinsipyo, mga kadalag-an sa nagkalain-lain 
nga patag sang rebolusyonaryo nga hilikuton, 


subong man ang paghublas sang mga pakuno- 


kuno sang reaksyunaryong gobyerno kag 


pasistang kaaway. 


Mahimo nga ma-download ang mga isyu 
sang PAGHIMAKAS sa internet. Magkadto lang 
sa website sang NDF sa 
www.philippinerevolution.org. Email address: 


Ang PAGHIMAKAS 


Ang paglala sang krisis sang ekonomiya sang 
pungsod nagtuga sang pagkitid sang source of raw 
materials, merkado, area of investments, kag kita 
para sa partedahanay sang mga nagkompetitensya 
nga mga nagahimulos nga sahi. Ang ini nga pagkitid 
amo ang basehan sang pagsingki sang kinamog 
sang mga lain-lain nga paksyon sa pagkontrol sang 
Malacanang. 


Ang reaksyonaryong eleksyon wala sang idulot nga 
pundamental nga pagbag-o para sa kauswagan sang 
pumuluyo. Ang mga plataporma sang lain-lain nga 
mga reaksyonaryong paksyon nagatuyo lamang sa 
pagpreserba sang ila makasahi nga mga interes. 
Ang mga paksyon tiglawas lamang sang reaksyon 
kag sang nagaharing sistema malakolonyal kag 
malapyudal. 


Ang kontra-pumuluyo kag kontra-kauswagan nga 
paghari sang mga dalagkung komprador-agalon 
mayduta indi kasan-o man mag-untat sang ila 
pagpanghimulos kag pagpamigos batok sa 
pumuluyo. Ang pagsulong sang demokratikong 
rebolusyon sang banwa amo lamang ang dalan sang 
solusyon para sa matuod nga  kahilwayan, 
demokrasya kag kauswagan. Nagakabagay lamang 
nga suportahon kag pabaskogon sang pumuluyo ang 
ila nga Bag-ong Hukbo sang Banwa sa pagpursigi 
sang armadong paghimakas tubtob sa kadalag-an. 


Sa pihak nga bahin, ginakilala kag ginarespetar sang 
PKP-BHB-NDFP ang bahin sang kinamatarung sa 
pumuluyo sa pagbotar sa sining Mayo 2004 eleksyon. 
Ang eleksyon bilang isa sang mga porma sang legal 
nga paghimakas, pwede gamiton sang mga botante 
nga pumuluyo sa paghublas sa kabangkarote sang 
reaksyonaryong mga politiko, partido kag party-lists. 
Kag ila botohon ang mga kandidato kag party-lists 
nga ay panindogan para sa pungsodnon kag 
demokratikong interes sang pumuluyo labi na ang 
mga mamumugon kag mangunguma. 


Mga Kaundan sang sini nga Isyu 
KA Kober/Editoryal 
x Panawagan 


Xx Ang BHB kag ang Armado nga Paghimakas 
sa isla sang Negros 

Feature: 
Ang BHB kag ang Armado 
nga Paghimakas sa isla 
sang Negros 


3 “Ang gahum pampulitika nagagikan sa 


magagmay nga mangingisda kag ang 
padaku nga numero sang wala sang 
permanente nga kita, trabaho kag 
ilistaran. 


armas.” Ini ang prinsipyong gabay sang anuman 
nga makasahi nga pagpamuno sa pagpreserba o 
pagwasak sang anuman nga makasahi nga 


dad. 
sosyeaa 1,233,045 ang kusog pangabudlay 


(600,000 masobra sa agrikultura) sang 
April 2002 (NSO) sa Negros Occidental. 
Mayorya sini mga remedyo-heneral, 
kontraktwal kag kaswal. 136,866 ang 
wala trabaho. Nanguna ang Negros sa 
malnurish nga kabataan sang 2000. 


Ikaapat ang Negros sa pinakadaku nga isla sa 
pungsod Pilipinas. Nagalapad ini sg 12,705 km- 
kwadrado kag may populasyon nga 3.7 milyon (2.6 
M ang sa Occidental kag 1.1M sa Oriental) sang 
2003. Mabukid ang teryn sa interyor nga bahin kag 
may 8% pa nga nabilin nga kalasangan. 


Manggad kag kasulhayan para sa 
pipila, gutom kag kaimulon 
para sa mayorya. Ini ang 
ugat sang makasahi nga 
gyera-sibil sa Pilipinas kag 


Nagaangkon ang Negros (Buglas ang karaan nga 
ngalan) sang bugana kag baridad nga manggad. Nagapanguna diri ang 
652,424 ektaryas (406,997 has sa Occ & 245,428 has sa Or.) nga planodo 
kag matambok nga duta pang-agrikultura nga ginatamnan sang tubo (44% sa 


Occ & 27% sa Or ), humay(27% sa Occ & 5% sa Or), mais(11% sa Occ & 
23% sa Or), lubi (8% sa Occ & 33% sa Or) kag iban pa suno sa 2000 nga 


rekord sang DA. Ang batohon kag igangon sini nga interyor nagaunod sang ks- 


Table 7: Ginabana-bana nga reserba- 
mineral sg Negros Occidental, 1999 


bulawan, pilak (silver) molybdenum, kag iban pa nga malahalon nga 
mga mineral.Ginapalibutan man ini sang kadagatan nga bugana sa 


Negros. 


nagkalain-lain nga klase sang isda (Masobra 100,000 tonelada kada tuig Lokasyon Produkto Ginatantya 
ang makuha suno sa BFAR). Daku man ang suplay sang tubig sini nga F 
pangkonsumo kag pang-agrikultura bangud sang dalagku sini nga mga Reserba (in 
kasubaan, mga tuburan kag mabaton nga ulan kada tuig. Metal metric tons) 
May pampubliko nga asset nga P44.24 bilyones ang Negros Occidental Sipalay aa eoe T 
kag P4.5 bilyones nga utang sang 1988. primary 25,200,000 
old ore 

Suno sa Sugar Regulatory Administration (SRA) sang 2002: Magamay Cauayan primary 85,260,800 
nga isip lamang o 248 (2%) sang kabilogan nga 12,400 nga rehistrado copper 
nga sugarplanters (dalagku nga agalon may duta) ang nagapanag-iya | Indi-Metal 
sang 100 ektaryas pasaka nga mga kadutaan, 5% ang nagapanag-iya Ilog phosphate 21,000 
sang 50-100 ektaryas kag 7,083 (7096) naman ang 10 ektaryas paubos rock 

Sagay 2,510,000 
Kalamay ang mayor nga industriya sang isla sang Negros. agiiculuna! 
Ginaprodyuser sang isla ang mas o menus 5046 sang pangkabilugan apo 
nga pungsodnon nga produkto sang kalamay. Sa sini nga produkto Toboso agricultural 10,000 
nahigot ang poder pang ekonomiya kag politika sang magamay nga limestone 
minorya sang populasyon- ang mga dalagku nga komprador burgesya Escalante phosphate 150,000 
kag mga asyenderos. rock 

Calatrava ata 1,132,000 

; f ð ami imestone 

Sa pihak nga bahin, 73.346 (NEDA report) sang populasyon sini nga 2.6 limestone 3,800,000 


milyones nagakabuhi sa idalum sang kurit sang kaimulon. Ini ang 
ginabug-os sang mayoryang pigos kag ginahimuslan. BB Sila ang 
mangunguma, mamumugon sa kampo, mga imol nga tagasyudad, kag 

Source: Mines and Geo-Science Bureau, 


DENR Region 6 

Ugat sang Katam-is, Ugat sang 
pagpanghimulos 


Ang kasaysayan sang Negros maragtas sang mapintas 
nga makasahi nga pag-ilinaway kag gyera. Ini maugat 
sa pagpang-agaw sang kadutaan sang mga tumandok kag 
mga mangunguma halin pa sa panahon sang Katsila, 


Hapon, “Amerikano kag 

ES sang subong nga mga 

ANIL nagahari nga sahi sang 
Hage dalagku nga komprador- 
1y agalon mayduta. Halos 


napapas ang mga tribu 
sang mga tumandok nga 


nagdepensa sang ila 

dutang natawhan gikan sa 

mga sakon nga mga 

prayleng katsila, 

asyendero kag mga 

Hi kolonyalistang Amerikano. 

ua Bantug diri ang 

i iy j pagpangmasaker sang 
H s4 mga infieles 
! 'd nga negritos 
LIB F K nga kahimuan 
=o ey F iab sang mga 


katsila sa pagpamuno sang Augustinian 
Recollect nga pari nga si Fr. Fernando 
Cuenca (ulihi nga bahin sang 1700 asta 
1850s) 


Ginpalala pa gid ang  makasahi 
pagpanghimulos sang napundar na 
industriya sang kalamay sa katapusan nga 
bahin sang 1800, dala sang Inglis nga / 
negosyanteng Nicholas Loney. Dulot sang 
pagkawasak sang industriya sang tela sa Iloilo, ginganyat 
ni Loney ang mga negosyante sang tela nga kalabanan 
Filipino-Chinese o “Tsinoys” sa Panay nga mangin 
sugarbarons sa isla sang Negros. Gintawag ni Loney nga 
matam-is nga bulawan 


nga 
ang 


sang mga tumandok ang napatay, napahalin kag 
natransporma nga nangin mamumugon sa kampo. Nangin 
patakaran ang wala limit nga kadakuon sang asyenda. Indi 
tumalagsahon kon may isa ka asyendero nga solo 
nagapanag-iya sang 10,000 ektaryas sang katubuhan 
kaangay ni Teodoro Benedicto sa Canlaon matapos sang 
pwersado niya nga pagpahalin sang mga tumandok sa 
lugar. 


Ang pag-abri sang Negros sa industriya sang kalamay 
nagbukas man sa iban pa nga dumuluong nga magsulod. 
Ang dunang manggad sang isla halos naghubas dulot 
sang lapnagon nga logging kag pagmina nga 
ginpangunahan sang mga dumuluong nga Amerikano kag 
ginpadayon sang ila mga kasosyo nga Pilipino. Ang 
paghatag sang wala limit nga konsesyon sa Amerikanong 
kumpanya nga Insular Lumber Company (ILCO) marka 
sang anarkiya sa paghugakom sang ganansya para sa 
mga dumuluong nga monopolyo kapitalista. 


Gintunga ang isla sa duha ka bahin para ayuson ang 
pagbangigay sang mga insulares kag prinsipales nga mga 
agalon may duta gikan sa Panay kag Cebu. Nakuha sang 
mga asyendero gikan sa Panay ang pinakamalapad, 
planodo kag matambok nga duta 
(Occidental) samtang ang batohon 
kag mabukid naman ang nagkadto sa 
pihak (Oriental). Matapos ang pila ka 
bes nga kiharay, pormal nga 
gindeklarar ang duha ka probinsya 
paagi sa Royal Decree sang Oct. 25, 
1889. Ginpabakod pa ining dibisyon 
sang Mayo, 1901 sang mga 
kolonyalistang Amerikano. Pederal 
nga estado sa idalum sang Estados 
Unidos ang gusto sang mga lokal nga 
nagahari nga sahi sa Negros. 


Kadungan sang lapnagon nga pagpanghimulos amo ang 
pag-alsa sang pumuluyong Negrosanon. Ang maragtas ni 
Dionisio Magbuelas alyas Papa Isio, Ponciano Alofre alyas 


ang kalamay bangud 
sang maayo nga presyo 
sini sa Europa. Bangud 


Table 5: Kasaysayan sang Pagkalbo sang Kalasangan sa Negros 


Year Company In hectares Lokasyon 


sini ang Negros gintarget | 1903 ILCO 40,929 Northern Negros 

ni Loney bilang isa ka |1960 ILCO 4,000 Hinobaan 

wala paghubas nga mina 1973 NNL 17,610 Victorias, Murcia, E.B. Magalona, & sa Silay 

sa ganansya sa City l 

produktong kalamay. NIDCO 31,310 Binalbagan, Himamaylan, & parte sg 
Kabankalan 

Paagi sa padanlog nga 111,859 Basay & Cauayan 


pautang sa kagamitan sa 

produksyon nga padugi sang Inglis nga Vice-Consul sang 
Panay, madamo sa mga ini ang gilayon nagpang-agaw 
kag nagpanghawan sang mga magagmay nga mga 
ulumhan sang mga tumandok sa Negros. Sa paggamit 
sang mga armadong bayaran kag gwardiya-sibil, madamo 

Dios Buhawe kag sang mga Babaylanes nagtudlo kon 
paano ang sahing mangunguma nagpakig-away batuk sa 
pyudal kag kolonyal nga pagpanghimulos. Ang organisado 
kag armado nga paghimakas sang mga remontados (mga 
nagpabukid para makipag-away sa katsila kag amerikano) 
nga nagagamit sang gerilya kag kombensyonal nga taktika 

sa pagpakig-away nagtay-og sa lokal nga nagahari nga 
sahi. Ang katubuhan nga tuburan sang kita sang mga 
asyendero nagserbe nga patag-wayan. Ang pagpanunog 
sang katubuhan nangin tatak sang pagpamatok sang mga 
mamumugon sa awtoridad kag barbaridad sang mga 
asyendero. Magluwas sa magagmay nga hit and run nga 
taktika batuk sa mga kolonyal kag lokal nga tropa, 
natigayon man ang pagsulod kag pag-okupar sang mga 
magagmay nga munisipyo nga nagamobilisa sang 
masobra isa ka libo nga tropang Babaylan. Ang binukid 
sang Kabankalan-Ayungon-Manjuyod-Bacong ang 
nagserbe base sang mga rebolusyonaryo. 


Sa Oriental nag-alsa man ang grupo ni Diego dela Vina, 
ang mga sinakpan ni Pantaleon Villegas ( Leon Kilat) kag 
pila ka mga grupong Pulahanes kontra sa mga katsila kag 
mabaskog nga nagpamatuk sang magsulod ang tropang 
Amerikano. 


Matapos ang gyera 
R Amerikano-Pilipino sang 1903, 
ginpabwelo pa gid ang 
produksyon sang kalamay. 
Ang persigido nga demanda 
sang mga sugarplanters 
nagdulot sa pagpirma sang 
Payne-Aldrich Act para sa 
delibery sang 300,000 
metriko-tonelada sang 
kalamay sa US. Nagsaka pa 
ini sa 800,000 tonelada sang 1933 kag 1.27M tonelada 
sang 1934. Sa hingyo sang mga hacienderos sang kapital 
gikan sa estado gintukod ang Philippine National Bank 
(PNB) sang 1916 para sa pagpundar sang mga sentrales 
kag pagtuga sang mga hybrid variety sang tubo. 


Apang ang habok sang ganansya dulot sang matam-is nga 
kita sa kalamay mayormente nagkadto sa luho kag 
kasakon sang mga asyendero. Ang deka-dekada naman 
nga pag-antus kag pagkalubong sa utang ang naangkon 
sang mga trabahador sa kampo. Ara sa kamot sang mga 
agalon may duta ang seguridad pang-ekonomiya sang 
mga obreros kag ila pamilya. Ang pyudal nga pagpaluntad 
sang sistemang enkargado/kabo ang nagapaseguro sang 
agalon-sumulunod nga relasyon para sa maayo nga 
produksyon. 


Ang pormal nga pag-establisar sang 
mala-kolonyal kag mala-pyudal nga papet 
nga republika sang 1946, nagkonsolida 
man sa gahum sang mga oligarkiya sa 
kalamay sa Negros nga may hugot nga 
relasyon sa Malacahang. May daku man 
nga impluwensya ang mga dalagku nga 
asyendero sa pagpwesto sang presidente 
sang papet nga republika.Ginpasa-pasa 
na lamang sa kamot sang mga dalagku 
nga mga pamilyang-asyendero 


Ang PAGHIMAKAS 


komprador ang gahum pampulitika kag ekonomiya sa 
Negros. Ginaharian sang mga Ledesma, Lacson, Lizares, 
Locsin, Montelibano, Guanzon ang norte kag kontrolado 
naman sang mga Araneta, Gatuslao, Oppen, Montilla, 
Zayco, Yulo ang sur nga bahin sang Occidental. 


Sa idalum sang pasistang 
Diktadurang- Marcos 


Sa panahon sang Marcos nga diktadura, mga kroni sini 
ang nagkihad sang Negros para sa ila mga pribado nga 
mga ginharian. Hugot nga gin-uyatan sang warlord nga 
Armin Gustilo ang norte nga bahin kag ginhimo ang 
syudad sang Cadiz bilang sentro pulitikal. Montelibano 
naman ang nagkontrolar sang Bacolod. Ginpundar naman 
ni Roberto S. Benedicto ang ginharian sa sentral kag sur 
nga bahin kag ginmonopolisa ang industriya sang kalamay 
paagi sa PHILSUCOM-NASUTRA. Sa dulunan naman 
sang katubuhan ni Benedicto amo ang kalubihan kag 
cacao-plantation ni Danding Cojuangco nga gintagaan 
sang ispesyal nga pabor ni Marcos nga makakihad man 
sang manggad sang Negros. Kontrolado ni Pacman 
Cojuangco ang coconut industry kag pila pa ka iban. 


Napahigad ang pila ka mga dalagku nga asyendero nga 
indi malapit sa diktador. Kadam-an man sang mga 
sugarplanters ang apektado sang nagkrisis ang kalamay 
sang 1974 matapos dulaon ang Laurel-Langley nga 
Kasugtanan. Madamo sa ila ang nag-aliwasa sang 
magnubo ang presyo sang kalamay kag nagpninit ang 
pautang sa bangko para sa pagtanum sang tubo. Indi man 
nila matulon ang lapnagon nga pangurakot ni Benedicto sa 
basbas sang diktador Marcos. 


Ang masobra 300,000 ka mamumugon sa industriya sang 
kalamay ang wala makatilaw sang katam-is sang ila 
makaulipon nga pagpangabudlay kag kondisyon sa 
trabaho. Manubo nga sweldo, halos wala o kulang nga 
benepisyo ang naagum nila gikan sa mga asyendero, 
millers kag gobyerno. Nagaluntad ang lapnagon nga 
kapigaduhon kag pag-bakho sa kubay nila ilabi na sa 
panahon sang sira-galing o tiempo sang tigkiriwi (tiempos 
muertos) 


Dagway sang awtokratikong paghari sa ekonomiya 
kag politika, ginhimo nga isa ka garison sang mga 
kroni-warlord ni Marcos ang isla sang Negros. 
Ginbubu-an sang mga berdugong pwersang militar 
kag konstabularya (Philippine Constabulary) ang 
isla para depensahan ang interes sang pipila. 
Dala-dala ang pasista kag mersenenaryo nga 
oryentasyon sang doktrinang kolonyal kag kontra- 
komunista (McCarthyismo sang 1960's) 
ginsabwag sang reaksyonaryong hukbo ang 
terrorismo sang estado batuk sa pumuluyong 
Negrosanon. Lisensyado ang mga ini sa pagpatay, 
magpanunog,  magtortyur, manglugos kag 

mangastigo sa ngalan sang Peace and Order. Katimbang 
sa pagmentinar sang kakugmat kag pagpamigos ang 
madamo nga mga “private armies” sang mga warlords. 


Ang dekada 70 sa idalum sang Martial Law wala 
nakapugong sa  pag-ibwal sang pumuluyo nga 
magpamatuk sa mapiguson nga sistema. Dulot sang indi 
na maagwanta nga kahimtangan naglunsar ang mga 
mamumugon sa uma sang nagkalain-lain nga porma sang 
aksyon batuk sa mga despotiko nga asyendero kag sa 
pagdemanda sang matarung nga sweldo kag benepisyo. 
lla man ginpamatukan ang terorismo sang estado nga 
ginapatuman sang militar, PC-INP kag mga private armies. 
Sang May 1, 1976, ginhiwat ang pinaka-una nga Long 
March sa Negros nga nagmobilisa sang linibo ka 
mangunguma kag mamumugon sa asyenda. 


Gintigayon ang mga welga sang mga mamumugon sa 
sentrales kag asyenda. Ang welga sang mga mamumugon 
sa Azucarera de La Carlota (1982) kag mga nga asyenda 
strikes nagdulot sang mabaskog nga politikal nga mensahe 
sa diktadurang rehimen. Duta, tawhanon nga sweldo kag 
benepisyo, mga sandigan nga deretso sibil ang nangin 
demanda sang organisado nga mga aksyon protesta nga 
naglapnag sa isla. Suportado ang ining mga aksyon masa 
sang mga nahanungang pwersa ilabi na ang sektor sang 
simbahan, manunudlo kag kabataan-estudyante. Madamo 
man sang mga nasanagan nga agalon may duta ang 
nagsimpatisar kag nag-upod sa kawsa sang mga obreros. 


“Manuglupok nga bulkan-sosyal.” Ini ang sitwasyon sa isla 
sang Negros sa sini nga panahon. Polarisado ang 
makasahi nga istruktura sosyal. Natunga sa nagakaligwin 
nga nagahari nga maki-Marcos nga mga kroni sa isa ka 
bahin kag sa kontra-Marcos nga nagahili-ugyon nga prente 
naman sa pihak. Ang armado nga paghimakas nangin isa 
ka bukas nga opsyon sa tagsa ka grupo pampulitika 
kontra-Marcos. 


Ang pagtukod sang PKP kag BHB 


H H F + 4 k Matapos mareestablisar ang 
rae l an Partido Komunista sang 
lara Aia Pilipinas (PKP)-MLM 
PHA data DA LA sang 1988 gilayon nga 


tal. 7 kog F AT f | gintukod sini ang Bag- 
Hi! cal g- PAGE 4 o nga Hukbo sang 
"rat h Banwa (BHB) maligaran 


al JE, | sang tatlo ka bulan 
Pla EN (March 29,1969) 
lo a i == a para ilunsar ang 
FN Ti-ai z Ea tai armado nga 
pr b 4. Paghimakas. Nangin 


pa prayoridad sang Partido 
ang pungsodnon nga ekspansyon sang rebolusyonaryo 
nga kahublagan usoy sa pungsodnon demokratikong 

rebolusyon sa estratehiya kag taktika sang pangmalawigon 
nga inaway banwa nga palibutan ang kasyudaran gikan sa 
kaumahan. 


Ang Negros naputos sa kalayo sang lapnagon nga 
diskontento kag kainit sang nakalain-lain nga saray sang 
pumuluyo sa diktadurang rehimen kag sa gindulot sini nga 
malala nga sitwasyon sa ekonomiya kag pulitika. Sa bahin 
naman sang mga imol nga mangunguma kag mamumugon 
sa kampo, imol nga tagasyudad, kag iban pa nga sandigan 
nga sahi nga nag-antus sang ginatus ka tuig, mas 
komprehinsibo o radikal nga pagbag-o ang ginahandum. 
Ang rebolusyonaryo nga alternatiba nangin isa ka 
nesisidad kag ang Partido kag Pulang Hukbo ang solo nga 
tigdala sang sulo sang pagbag-o kag pag-asa. 


Apang ang mabaskog nga Pulang hukbo nagsugod sa 
gamay kag mahuyang. Tatlo na ka dekada ang nagligad 
sang ang isa ka grupo sang aktibistang-pamatan-on 
armado lamang sang mga manugbo-kalibre sang armas 
ang nagsaka sa kabukiran sang Negros. Kalabanan sang 
mga ini mga katapu sang Kabataang Makabayan (KM) nga 
gin-iligalisa sang diktadurang rehimen. 


Bangkil sang pasismo ang nagsugata sa mga nauna nga 


Pulang Bhangaway. Bunga sang  kakulang sang 
imbestigasyon-sosyal kag wala pa sang may natukod nga 
Barrio. Organizing Committee (BOC), temprano 


nadiskobrihan sang kaaway ang ila armado nga paghulag. 
Ini ang gindangatan sang tim nga ginpadala sa Norte sang 
Occidental kag sa Sta. Catalina sa Oriental. Kalakip sa 
mga naunang bolunteer amo si Ka Boy Gatmaitan, nangin 
martir matapos madakpan, ginpaagi sa makangilidlis nga 
tortyur, ginlupot nga buhi sa sulod sang isa ka dram kag 
ginbubuan sang semento sang mga berdugong militar. 
Nagalaum ang mga pasista nga ang ini nga mga tipo sang 
barbarismo makatuga sang kahadlok sa masa nga 
magsuporta o mag-upod sa rebolusyonaryong hublag. 


Apang duso sang komitment sa pag-alagad sa masa paagi 
sa pagtigayon sang armado nga paghimakas, maisog nga 
gin-atubang sang mga panugod nga iskwad sang BHB ang 
di hamak nga kabudlayan, sakripisyo kag kamatayon. 
Nangin pang-ideolohiyang gabay sa praktika sa pag- 
organisa kag armadong pakig-away ang mga dokumento 
sang Partido kaangay sang Our Urgent Tasks, Specific 
Character of Our People’s War kag Batayang Kurso sang 
Partido (BKP). 


May isa man ka panahon nga nagluntad ang tuo nga 
oportunistang linya sa Partido kag Pulang hukbo nga sa 
esensya linya sang kapitulasyunismo. Ang Iko-Comilang 
(BHB kag PC ) nga kasugtanan nga wala sang armado 
nga komprontasi sa una nga prenteng gerilya naghigot sa 
Pulang hukbo sa pasibismo, ekonomismo kag lokalismo. 


Matapos matumod kag matadlong ang mga nauna nga 
sayup sa paghulag, madasig nga nagbwelo ang armado 


ENERO-MARSO 2004 


Gikan sa Sandigan nga Pagsulundan sang BHB 
Marso 29, 1969 


Ang Tatlo ka Nagapanguna nga Pagsulondad sang 
Disiplina 


1) Magsunod sa mga kasuguan sa tanan nga paghulag. 
2) Indi magkuha sang ano man bisan dagum ukon hilo 
halin sa masa. 

3) Mag-entregar sang tanan nga nakompiskar. 


Ang Walo ka Bagay nga Dapat Tandaan 


1) Mangin matinahuron sa paghambal. 

2) Magbayad sang nagaka-igo sa tanan nga 
ginbakal. 
Mag-uli sang tanan nga imo nga ginhulam. 
Magbayad sang tanan nga imo naguba. 
Indi magpanakit ukon magpangbastos sang 
tawo. 
Indi maghalit sang mga pananum. 
Indi maghimulos sa mga babayi. 
Indi magpanakit sang mga bihag. 


Ang Bag-o nga Hukbo sang Banwa magpaidalum sa 
mga masunod nga disiplina: 


a. ang indibidwal mapaidalum 
sa bug-os nga hukbo 


b. ang minorya mapaidalum 
sa mayorya: 


k. ang manubo nga lebel 
mapaidalum sa mas mataas 
nga lebel; kag 


d. ang bug-os nga katapuan 
mapaidalum sa Komisyong 
Militar kag sa Komite Sentral 


nga pag-organisa. Nangin panawagan ang “ Makahas nga 
palaparon kag konsolidahon ang mga sonang gerilya.” 
Sang 1973, may armadong yunit na sa Southwest nga 
bahin. Halin sa mga SI (social investigation) tims, natukod 
ang mga armadong yunit pampropaganda sa CHICKS 
(Candoni, Hinobaan, llog,Cauayan, Kabankalan kag 
Sipalay) area. Tuig 1977-80 may mga armadong yunit na 
sa Sentral Negros kag Norte. 


Ginhawanan ang mga target erya sang mga armadong 


bandido kaangay sang pagbungkag sang grupong Montero 
kag iban pa nga mga grupo. Madamo sang mga kontra- 

rebolusyonaryo malain nga elemento (KRME) ang 
ginsilutan. Bunga sini madamo sang mga BOC ang 
natukod. Ang BHB nangin hukbo man sa produksyon, 
pangkultura kag pang-ikaayong lawas. Nangin malapit sa 
pumuluyo ilabi na sa masang mangunguma kag 
mamumugon sa uma kag nakilala nga matuod nga hukbo 
sang pumuluyo. Mataas ang prestihiyo sang Pulang hukbo. 


Ginpatuman ang rebolusyonaryong hustisya. Nagkurog 
ang mga nagaharing warlords sang ginsilutan ang berdugo 
nga PC nga si George Presquito sang mga operatiba sang 
BHB sa isa ka bulangan sa La Carlota nga iya teritoryo. 
Malaba ang lista sang mga krimen ni Presquito batuk sa 
pumuluyo kag rebolusyonaryong kahublagan, isa diri ang 
paglugos kag pagpatay kay Vilma Riopay, aktibista- 
organisador. Ginsundan pa ini sa pagsilot sa mga 
despotikong agalon mayduta (Sola, Gatuslao, etc), 
ginakainitan nga mga yunit militar kag ila mga upisyal kag 
iban pa. Ang pagsilot nagpatimaan man nga paandam sa 
mga despotikong agalon mayduta, pasistang militar, 
konstabularya kag pribadong goons nga ang BHB may 
kapasidad nga magsukot sang ila utang nga dugo sa 
masa. 


Ang dekada 80 laragway sang nalup-og nga industriya 
sang kalamay kag ni Joel Abong, anak sang sacada nga 
nagahulat na lamang sang iya kamatayon bangud sang 
malala nga malnutrisyon. Lapnagon ang gutom kag 
kaimulon sa mga asyenda kag pati ang United Nations 
(UN) Ha 

nagdeklarar 
nga ara sa 
estado sang 
kalamidad 
ang Negros 
dulot sang 
tuman ka layo 
nga agwat 
sang 
manggaranon 
kag imol. 


Nagmarka ining panahon sang kasunson kag intensidad 
sang mga taktikal nga opensiba nga nakaani sang ginatus 
ka matag-as kalibre nga armas kada tuig. Ang wala lupok 
nga reyd sa ROTC armory sang Visayan Maritime 
Academy (VMA) sang 1985 nga nakakuha sang masobra 
500 ka armas, ang makahason nga pag-overrun sa 
headquarters sang Scout Rangers sa sulod mismo sang 
banwa sang Isabela kag halos semana-semana nga mga 
tactical nga opensiba may daku nga pagtay-o0g sa nagahari 
nga sahi. Kakugmat kag kahadlok ang nangibabaw sa 
reaksyonaryong hukbo bunga sang ila kapierdihan kag 
kawala sang inisyatiba sa inaway. 


Natukod ang mga larangan gerilya sa halos tanan nga mga 
istratehiko nga bahin sang isla. May mga larangan nga 

nag-abot na sa magamay nga kumpanya ang BHB kag 
platun pormasyon naman sa iban. Madasig nagdaku ang 
milisyang-bayan bunga sang madamuan nga rekrutment 
kag panawagan para sa pagdepensa sang mga kadalag- 
an nga naani sa mga pulang larangan. 


relatibo 
nga 
prenteng 
gerilya, 
natigayon nga 
mapusisyunan 
sang mga 
mangunguma 
sa bulig sang 
BHB ang mga gin-abandonar nga kadutaan sang mga 
asyendero. Ang inseguridad pagdepensa sa pang- 
ekonomiya nga interes kag krisis sa industriya sa kalamay 
nagtulod sa madamo nga mga asyendero nga bayaan ang 
ila mga duta. Natukod ang mga asosasyon masa kag mga 
kooperatiba nga nagpaayo sa pangabuhian sang masa. 
Bangud sa mga madinalag-on nga mga kontra-pyudal nga 
paghimakas sang masa kag presensya sang BHB, ang 
absoluto nga gahum pampolitka kag ekonomiya sang 
agalon may duta halos napanas sa madamo nga mga 
lugar nga sakop sang Pulang gahum sa isla. 


Sa mga 
mabakod 


Ang pag-igting sang mga taktikal nga opensiba sa 
kaumahan kag pagbaskog sang BHB nangin inspirasyon 
sa pagbwelo sang kahublagan masa sa urban nga halos 
nagkulpa sang dekada 70 dulot sang terorismo sang 
estado sa idalum sang Martial Law. Nagmuad kag 
nagdaku ang mga progresibo kag patriyotiko nga mga 
organisasyon masa sa urban nga sustenido nga naglunsar 
sang mga sektoral/multisektoral nga mga kampanya 
kontra-imperyalista, kontra-pyudal kag  kontra-pasista. 
Matapos ang asasinasyon ni Senador Aquino sang 1983, 
mas nagbaskug ang momentum sini nga halos nagasabay 
sa pag-igting sang mga taktikal nga opensiba sang BHB sa 
isla. 


Nagdaku man ang biak kag sumpakilay sang mga 
nagahari nga sahi dulot sang pagbaskog sang 
nagahiliugyon nga prente para sa armado nga paghimakas 
batuk sa diktador kag sa iya mga kroni/warlords. Daku ang 
papel sang BHB sa pagtigayon sang mga paghiliusa sa 
tunga sang rebolusyonaryo nga kahublagan kag mga 
kontra-Marcos nga mga pulitiko, negosyante, asyendero 
kag mga armadong independente nga grupo. 


Ginmarkahan sa Negros ang padaku nga kahublagan 
protesta sa dagway sang masunson nga mga long 
marches, welgang bayan kag mga rallies ang katapusan 
nga mga inadlaw ni Marcos kag sang iya mga 
cronies/warlords. Apang natigayon pa ang makangilidlis 
nga mga masaker kaangay sa natubu sa Escalante sang 
1985 kag iban pa nga mga krimen sang reaksyonaryo nga 
estado. Ang mga nasambit nga insidente nagdugang 

lamang sa kainit sang pumuluyo kag mga rekrut para sa 
BHB. 


Pagpatalang kag Pasismo sa 
idalum ni Aquino (1986-1992) kag 
ang Paglihis sa linya sang PKP 
kag BHB 


Matapos mapalayas ang Marcos nga diktadura sang 1986 
kag maluklok sa poder ang rehimeng Aquino, padayon nga 
ginpadaku sang Malacanang ang pwersa militar sa 
Negros. Halos kusog-dibisyon na ang Philippine Army nga 
may 8 ka batalyon. May service support unit ini kaangay 
sang artillery, mechanized units, composite air support, 
engineering brigade kag iban pa. May 10 ka teritoryal nga 
PC-INP nga kumpanya, 80 ka kumpanya sang CAFGU. 
Gintukod ang Task Force Sugarland. 


dilaan 7 s 
a é ieie AR: Y, : 
Pada is sang 


yon ang paglala sang kris industriya sang 
kalamay sa sini nga panahon dulot sang tuman ka nubo 
nga presyo sa international market bangud sang sobra nga 
produksyon. Ginpasundayag ni Bitay Lacson ang iya 
alternatiba kaangay sang industriya sang lukon, bulak, 
cuttflowers, utanon, handicrafts, kuhol gikan sa Japan 
(nangin daku nga peste subong) kag iban pa. Dala ini sang 
pagtubod sang pondo gikan sa iban nga pungsod ilabi na 
sa Japan kag Europa. Naalimunaw ang mga ini antes 
matapos ang iya termino pati na ang miliyon-milyon nga 
pondo. Padayon ang paglala sang pangabuhian sang 
pumuluyo nga madasig nga nagbugtaw sa mga ilusyon 
kag pasalig sang rehimen US-Aquino. 


Ang ceasefire sang 1987 sa tunga sang GRP-NDFP sa 
pihak sang pampropaganda nga balor sini nagbenepisyo 
lamang sang daku sa kaaway. Na-expose ang madamo 
nga mga likom nga katapuan, networks, alyado kag 
suporters sang gerilyang hukbo. Madamo man sang kaso 
sang pagdakup, pagtortyur kag pagpatay nga ginhimo ang 
pasistang tropa sang kaaway batuk sa masa kag katapuan 
sang BHB sa pihak sang mga kasugtanan sang untat- 
lupok. 


Husto lamang nga naggwa kag gintapos sang NDFP ang 
pagpakigsugilanon sa GRP angot sa kalinong. Indi na 

malipod ang pagtraidor sang GRP kag wala sa agenda sini 
ang prinsipyado nga kalinong nga nasandig sa hustisya. 
Nagsinalampaw ang kaso sang mga human rights 
violations. sang GRP batuk sa pumuluyo kag 
rebolusyonaryo nga kahublagan samtang ginatigayon ang 
negosasyon. Katapusan nga bahin sang 1986 nangibabaw 
na ang mga militarista sa sulod sang nagahari nga 
paksyon- Aquino. Ginhunos ni Pres. Aquino ang espada 
sang “Total War” pagkadason nga tuig. 


Inatubang sang rebolusyonaryo nga kahublagan paagi 
sang lapnagon nga mga taktikal nga opensiba ang Total 
War nga dikta sang imperyalismong US nga ginpatuman 
sang rehimeng Aquino. Nangin war zone ang bilog nga isla 
sang Negros pati na ang mga sentrong urban. Halos nag- 
amot ang tanan nga mga yunit sang BHB kag mga 
prenteng gerilya para paslawon ang makinaryas 
panggyera sang reaksyonaryon estado. Matumod diri ang 
pagreyd sang BHB sa mga BAC-UP precincts sa Bacolod, 
banwa sang Manapla kag madamo nga mga detatsment 
sang militar. Nagbwelo man ang mga partisan operations 
kag may “partisan bases” na mismo sa Bacolod. 


Bunga sang sayup nga linya sang Partido sang 
insureksyonismo kag militarismo, tulod sang pantasya nga 
3-5 ka tuig madaug na, ang tuyo nga biakon tani ang mga 
nagahari nga sahi sa rehiyon nagresulta sa paghiliusa pa 
sang mga ini kag aktibo nga nagpasakop sa COIN 
(counter-insurgency) nga kampanya. Gintukod sang mga 
asyendero ang Sugar Development Fund (SDF) nga 
nagkolekta sang P5/picul kag may panugod nga kapital 
nga P20 milyon nga panugod nga kapital. Ini para sa 
madamuan nga rekrutment sang CAFGU kag pagtukod 
sang mga detatsment sa kaumahan. Ang Metro Bacolod 
Chamber of Commerce nagtukod man sang BAC-UP 
(Bacolod Citizens for Unity and Progress) kag nangin 
pundasyon sang mga detatsment sang pulis sa Bacolod. 


Desinyo sang estratehiya sang Low Intensity Conflict sang 
Imperyalismong US, ang “war of quick decision” kag taktika 
nga “gradual constriction” o amat-amat nga pagkuga ang 
pano- ooy sang mersenaryong AFP/PNP. May daku 
nga pagkonsiderar sa ila mga oplan 
ang paggamit sang masa batuk sa 


Japan kal a nga  kahublagan. 
Liwat nga -ginpasingki ang 
doktrinang kontra- 

komunismo para 

pahugon, 


tungaon kag 
lansihon 

ang masa. 
Sa isla sang 
a Negros, 
gintukod ang mga pangmasa nga organisasyon 
kontra-komunista nga may sektoral nga dagway. Gin- 
armasan man ang mga grupong-panatiko kag gintugutan 
nga magpamatay kag magterorisa sa mga masa nga 

nagasakdag sa hublag-rebolusyonaryo. Lapnagon ang 
paggamit sang mga bayaran sa media para isabwag ang 
propaganda kontra PKP-BHB-NDFP kag  paghatag 
kabilinggan sa lapnagon nga terorismo sang estado. 


Epektibo nga gingamit ni Gob. Bitay Lacson ang 
gobyernong sibil bilang psywar nga makinarya batuk sa 
rebolusyonaryong hublag. Ang mga socio-economic 
projects nangin kabahin na sang COIN 
nga kampanya para hayluhon ang masa 
kag wasakon ang ila mga organisasyon.. 


Ang wala-sa-panahon 
regularisasyon 
adbenturismong militar 


nag-apekto man sa 
pampolitika nga 
hilikuton sang BHB = 


bangud napalayo ini 
sa hilikuton masa. 
Nagkonsentrar na 
lamang ini sa - 
paghanda para sa 
armado nga 
komprontasyon 
batuk sa kaaway. Sa pihak sang pagpauswag sang 
kapasidad sa pag-away kag paggamit sang matag-as nga 
mga kalibre sang armas (pati ekxplosibo), daku ang 
kapabayaan sa hilikuton masa bilang mayor nga yabe sa 
kadalag-an sang anuman nga inaway. Ini nga sayup nga 
linya nagtuga sang isa ka sitwasyon militar nga paborable 
sa reaksyonaryong AFP/PNP. 


Daku man ang halit sa mga lokal nga yunit pang-organisa 
sa mga prenteng gerilya ang polisiya nga I-sentro ang mga 
matag-as kalibre nga armas sa mga regular nga yunit sang 
Pulang hukbo. Ini nga mga yunit sa lokalidad nga armado 
sang mga inperyor nga armas ang nanalod sa mga 
pangdugmok nga operasyon sang kaaway. 


Ginpatig-a sang AFP ang madamo nga mga detatsment 
nga gintukod sa palibot sang mga prenteng gerilya. 
Ginpalibutan pa ang mga ini sang mga komunidad sang 
mga  kontra-rebolusyonaryong panatiko nga grupo. 
Lapnagon na ang hamletting o pagkontrol sang aktibidades 
sang masa. Nangin patakaran na sang militar ang food 


blockade, ang 
paggamit sang 
masa bilang 
taming kag giya sa 
mga operasyon, 
pagmonitor sang 
hulag sang 
pumuluyo sa 
komunidad kag 


iban pa nga nga 
coercive nga 
aksyon. 

Ang indi madalum nga imbistigasyon-sosyal kag pag- 
analisa sang sahi sang mga sandigan nga yunit sang 
Partido kag hukbo sa kubay sang masa nagresulta sa 
kabuhaghagan sa istruktura sang organisasyon masa sa 
kaumahan. Matumod man ang indi solido kag 
komprehensibo nga pag-organisa sa masa bilang daku 
nga kahuyangan. 


Bangud sang sayup nga linya, ang Partido kag BHB 
nabutang sa daku nga peligro. Madamo na sang mga erya 
ang naabandonar bangud sang daku kag kusog nga 
presensya sang kaaway . Padaku man ang kaswalti sa 
bahin sang Pulang hukbo sa mga engkwentro kag taktikal 
nga opensiba. Masunson na ang mga brigade-size 
operations nga kusog batalyon ang manuever/strike force 
sang kaaway nga nagapangita sang desaysibo nga 
engkwentro batuk sa BHB. Gindeklarar nga “no man's 
land” ang halos kalabanan nga mga prenteng gerilya. Sa 
urban, bangud sang buhaghag nga seguridad, madamo 
sang mga partisano ang nagkaladakpan kag napatay. 


Tuig 1988-89. Ginsigahum na sang mga matag-as nga 
upisyal sang militar nga ara na sa ila ang istratehiko nga 
inisyatiba kag maghandum na sang istratehiko nga 
kadalag-an. Ang isplittistang grupong nagresayn sa Partido 
sa pagpamuno ni Menong (Ed Federico) gingamit kag 
nagpagamit para sa pagbira sa rebolusyonaryong 
kahublagan. 


Ang madinalag-on nga reyd sang BHB sa Caningay 
headquarters sang AFP sa sur nga bahin sang Negros 
temporaryo nga nagdelatar sa grandioso nga oplan sang 
kaaway. Ginsundan pa ini sang mga serye sang taktikal 
nga opensiba sang BHB. 


Nangin maduguon man kag nagdulot sang madamo nga 
kaswalti sa AFP ang “heartland strategy” sini para sudlon 
ang baseng gerilya sang BHB. Ang senemana nga inaway 
sa Umas, Sipalay nagpakita sa kaisog sang BHB sa 
pagpaslaw sang tuman ka daku kag superyor nga pwersa 
sang kaaway kag nahimo pa ang desaysibo nga kontra- 
opensiba sa napaatras nga pwersa militar. 


Sa pihak nga bahin daku man ang kaswalti sang BHB 
dulot sang mga engkwentro kag reyd sang kaaway kag 
mga opensiba sini sa pinatig-a nga detatsment sang 
Army/CAFGU nga maayo ang pagdepensa. Ang sorpresa 
nga pagreyd sang special forces sang AFP sa 
nagatreyning nga yunit sini sa Manipulon, Murcia nagdulot 
sang madamo nga kaswalti sa BHB kag masa. Natigayon 
ini sang kaaway matapos matukoy sang husto ang kampo 
dulot sa nagsimang nga gwa-sulod sang suplay kag tawo. 
Madamo man ang kahalitan kag kaswalti sa mga Pulang 
hangaway sa mga atake kag engkwentro sa mga 
panatikong grupo suportado sang AFP. 


Oplan Thunderbolt ang sabat sang 3" ID sang PA sa una 
nga hanunga nga bahin sang 1989. Nagresulta ini sa 

masobra 100,000 ka internal refugees sa Southern 
Negros. Kaangay man nga operasyon ang gintigayon sa 
sentral, norte kag oriental nga bahin. Nagdugang pa ang 
mga detatsment sang militar pati na sa mga hiways kag 
mga 7 panghigaron sang baybay. Mayor nga 
ginkonsentrahan sang AFP-PNP ang Sentral Negros para 
mautod ang pag-inangtanay sang mga larangan gerilya. 


Recovery by Fire naman ang sabat sang BHB para 
mabalikan ang baseng masa nga nadeslokar dulot sang 
inaway. Nagtulod lamang ini sa pag-igting pa gid sang mga 
armadong komprontasyon kag paghugot sang siod sang 
kaaway sa mga natumod nga yunit sang BHB kag 
pamunuan sang Partido. Masa ang mapintas nga 
ginbalusan sang kaaway dulot sang pagdaku sang ila 
kaswalti sa patag-awayan. Madamo man sang mga 
masang mangunguma ang nag-upod sa nag-atras nga 
Pulang hukbo para maluwas sa kapintas sang pasistang 
kaaway. 


Dulot man sa kapabayaan sa hilikuton pang-ideolohiya 
naghalog kag nabuak ang disiplina sa sulod sang Partido 
kag hukbo. Madamo man sa katapuan ang wala 
naklarohan sa mga sandigan nga prinsipyo sang makasahi 
nga rebolusyon. Nangin praktis na ang pag-inom kag 
pagsugal sa madamo nga mga yunit sang BHB. Ginpalala 
pa ini sang polisiyang gangsterismo nga tuyo makakuha 
sang madasig nga pondo para sa operasyon. Apektado 
man ang prestihiyo sang BHB dulot sang buhaghag nga 
rekrutment sa diin madamo ang napatapo nga mga 
elementong lumpen. 


Huluhalintang nga ginpatuman sang AFP/PNP kag 
grupong Lacson-Coscolluela ang Clear and Hold (1987- 
90), Consolidate (1991-92) kag Develop (1993-94) nga 
mga kaundan sang estratihiyang “War of Quick Decision” 
sa isla sang Negros. Nalapawan sang 6 ka tuig nga 
rehimeng Aquino ang record sang human rights violations 
ang 25 ka tuig nga diktadurang Marcos dulot sang Total 
War Policy. 


Ang rehimeng US-Ramos 
(1992-98) kag ang Kampanyang 
Panadlong sang PKP 


Tuig 1992-93, ginkabig panahon 
sang pagrekober sang industriya 
“| sang kalamay. Paborable ang 
E, H presyo sini sa international market 
kag pagdaku sang sugar quota sa 
US. Maayo man ang presyo sa lokal 
nga merkado kag may pagdaku nga 
demanda para sa lokal nga konsumo. Daku nga 
nakabenipesyo diri ang dalagku nga mga asyendero-miller- 
trader kag mga burukrata kapitalista nga nagakontrol sang 
presyo, suplay kag produksyon sang kalamay. Apang ini 
nga kaayusan ara sa padayon nga katalagman bunga 

sang imperyalistang globalisasyon nga nagahana sa 
pagpabaha sang barato nga imported nga kalamay sa 
lokal nga merkado. 


Sundang sa tutunlan sang mga sugarplanters ang anuman 
nga pagnubo sang presyo sang kalamay kag pagsaka 
sang gasto sa produksyon sa idalum sang kasugtanan 
sang General Agreement on Tariff and Trade (GATT). 


Para mapahigad ang kahangawa sang mga sugarplanters 
ilabi na sa Negros, ginpapanaug ang Memorandum Order 
95/Administrative Order 23 sandig sa Magna Carta for 
Small Planters (RA 7607) nga nagahatag kwantitatibo nga 
restriksyon sa pagsulod sang 53 ka produkto-agrikultural. 
Isa diri. ang kalamay ukon anuman nga mga 
kabaylo/kaangay (substitute) sini. 


Wala sang signipikante nga pag-uswag sa pangabuhian 
sang mga obreros sa kampo pati na sa mga sentrales. Sa 
pagkamatuod naglala ang retrenchments sa mga 
mamumugon kag ejection sang mga squatter communities 
dulot sang land conversions. Padayon man ang pagsaka 
sang bili sang mga sandigan nga produkto samtang wala 
pagsaka ang sweldo. Kontraktwalisasyon kag 
kaswalisasyon ang nagbulos sa regular nga trabaho. 


Sa panahon man sang byahedor nga Ramos madasig nga 
nagkupos ang lokal nga pang-agrikultura nga produksyon 
ilabi na sang bugas. Naghatag sang daku nga tum-ok ang 
rehimen para sa importasyon sini sa barato nga bili. 
Bangud monopolisado sang mga dalagku 

nga rice cartels nga malapit sa rehimeng- 

Ramos ang produksyon, presyo, stocking at 
kag trading sang bugas, gulpi nga R 
nagsaka ang presyo sini sa pila ka beses. 

Nagresulta ini sang lapnagon nga protesta Pi 

sa kubay sang pumuluyo. Sa Negros ; 
nagalab-ot sa masobra 50,000 ang H a 
mobilisasyon masa sa sining sensitibo Hi kan 
nga isyu. 


Nagbalik na si [Eduardo “Danding” 

Cojuangco para liwat pusisyunan ang mga ak 
nabayaan nga mga negosyo. Ang Negros, 

giayon ang 5  ginpusisyonan bilang 

pampulitika kag (pang-ekonomiya nga 

headquarters sini samtang 
nagapakignegosyar sa grupong Coscolluela-Lacson- 
Gamboa sa pila ka konsesyon. 


Ang pagpamugong kag pagsikway sang kampanyang 
panadlong sang 1992 sang halos kabilugan sang mataas 
nga organo sang Partido kag BHB sa Negros ang makabig 
nga “paglubong sang buhi tubtub nga mapatay” sang bug- 
os nga rebolusyonaryong kahublagan sa isla. Wala tupong 
ang nangin halit sang mga rebisyunistang traidor sa BHB, 
nga mayor nga armadong organisasyon sa pagwasak sang 
gahum sang komprador-agalon may duta. Ang ila paglikom 

kag pagtigayon sang sistematiko nga kampanyang 
demolisyon sang Pulang kahublagan nagserbe bilang 
“jackpot” nga tropeo sa handum sang kaaway nga 
wasakon ini sa isla sang Negros antes matapos ang 
termino ni Aquino sang 1992. Halos nawasak ang daku 
nga bahin sang organisasyon sang Partido, BHB, mga 
prenteng gerilya kag baseng masa sa malip-ot lamang nga 
panahon pagsugod 1993. 


Dulot sang dereksyon pa-urban kag pasurender, nasikop 
ang mayorya sang pamunuan sang wala nanadlong nga 
KR-Negros. Ginbuy-an ang mga ini gilayon kag ginsudyot 
sang reaksyonaryong gobyerno para sa tanan nga bahin 
nga pag-atake sa nanadlong nga rebolusyonaryong 
kahublagan. 


Tuig 1993, padayon pa sa gradual constriction ang latag 
sang kaaway. May 6 pa ka batalyon ang PA kag isa ka 
batalyon sang Scout Rangers. Mentinado ang isip sang 
PNP kag CAFGUSs. Aktibo ang Lacson-Coscolluela nga 
grupo sa psywar operations, pagtib-ong sang amnesty 
program sang gobyerno, pagtigayon sang mga kontra- 
rebolusyonaryong sosyo-ekonomiko nga mga proyekto kag 
peace zones. 


Katapusan nga bahin sang 1993 ang panugod nga 

rekonstitusyon sang Rehiyunal nga Pamunuan sang 

Partido subay sa ika-2 nga Dunganon nga Kampanyang 

Panadlong. Gilayon nga nagpwesto ini sa nagpanindugan 

nga mga katapu sang Partido kag Pulang hukbo sa 
napreserba nga bahin sang isa ka prenteng gerilya 
sa dulunan sang 3 ka banwa sa diin 7696 sang 
mga barangay nga nasakupan ang may 
detatsment sang SF-CAFGU. 


Puspusan kag sistematiko nga konsolidasyon ang 
gintigayon sang Partido sa nanadlong nga Pulang 
Hukbo. Hugot nga ginpatuman ang sekreto kag 
gerilya nga modo sang paghulag kag ang polisiya 
nid nga ipahigad anay ang mga taktikal nga opensiba 
(TO),  maglikaw sa mga desaysibo nga mga 
- inaway kag pasumbagon sa hangin ang kaaway. 
T Angot sini ginredisposisyon ang nanadlong nga 
; yunit sang BHB angot sa extensibo kag intensibo 

nga inaway gerilya sandig sa nagalapad kag 

nagadalum nga baseng masa. Gin-abaga sang 
j nasambit nga yunit sang BHB sa nanadlong nga 
prenteng gerilya ang pagbulig sa konsolidasyon sang 
Partido sa rehiyon. 


Ginkaptan ang desaysibo kag gilayon nga hilikuton nga 
pagpalapad sang BB prenteng gerilya BB paagi sa 
komprehensibo nga hilikuton masa, pagtukod sang baseng 
masa para makagwa sa gradual constriction sang kaaway 
kag magsulong sa tanan nga bahin. Nangin praktis sang 
Pulang hukbo ang pagsaway sa kaugalingon sa atubang 
sang masa. Gin-athag sini ang kahustuhon kag 
kakinahanglanon sang ika-2 nga Kampanyang Panadlong 

kag ang makahulusga nga papel sang pumuluyo bilang 
talaksan sang kadalag-an sini. 


Sa pagpanadlong, indi makuha ang simpatiya kag 
kumpyansa sang masa sa mga tinaga lamang. Ginpakita 
sang nanadlong nga BHB sa aktwal nga praktis kon paano 
ginsikway ang mga sayop nga pangginawi kag paghulag. 
Ang indi pagtulog sa balay sang masa para indi maulamid 
ang tagbalay sa reyd sang militar, ang wala kataka nga 
pagpropaganda-edukasyon, ang pagbulig sa produksyon 
kag ikaayong-lawas sang masa sa erya, pila lamang sa 
nagpabalik sang kumpyansa sang masa sa Pulang hukbo 
kag naghikayat sa ila liwat sa banas sang 
rebolusyonaryong pagbag-o. Nagdaku sa linibo nga 
kadamuon halin sa 215 lamang ka organisadong masa kag 
ginatos nga mga impluwensyado sang pagsugod sang 
rektipikasyon. 


Apang indi mahapos kag matawhay ang pagpanadlong 
sang BHB sa tunga sang madamo nga internal nga 
problema kag masunson kag maikit nga operasyon militar. 
Ang kampanyang panadlong nag-agi sa komplikado, liko- 
liko kag may panahon nga patay-sindi. Madalom ang 
disoryentasyon sang paglihis sa Pulang hukbo kag ini 
ginamanipestar sang manabaw nga pampolitika kag pang- 
ideolohiya nga kamadmaran. 


Gintigayon ang matul-id kag wala kataka nga 
reoryentasyon sang mga sandigan nga prinsipyo, pagtasa 
kag 'pagsuma sang teorya kag praktika sang 
rebolusyonaryong inagihan, pagsaway kag pasaway sa 
kaugalingon kag pagklaro sang gilayon nga katungdanan 
sandig sa nagaluntad nga sitwasyon kag sa pagkompleto 
sang kampanyang panadlong. 


Pormal nga nag-anunsyar sang pagkalas kag pagtukod 
sang bag-o nga partido kag hukbo ang mga rebisyunistang 
traidor sa Negros sang 1994. Gindayaw ini sang lubos 
sang reaksyonaryong gobyerno kag nagpahayag nga 
ilisipon na lang ang inadlaw sang PKP-BHB sa isla. 


Kabaliskaran sa 
kontrobersyal nga kaso 
sang retirado nga 
Heneral Raymundo 
Jarque. Biktima sang 
bulok nga sistema nga 
iya gin-alagaran sang 
himpit kag wala sang 
pagpabaya sa malawig 


nga panahon, 

a desperado ini nga nag- 

kee defect sa kubay sang 
rebolusyonaryo nga kahublagan. Lubos niya nga 
ginhublasan, ginsikway kag  ginpamatukan ang 


reaksyonaryong gobyerno ilabi na ang maki-imperyalista, 
komprador, agalon may duta nga sistema panghustisya. 

Upod sa nanadlong nga PKP, BHB kag rebolusyonaryong 
masa sa kaumahan, nagtadlong man ang iya madamo nga 
mga sayup nga panan-awan sa rebolusyon kag nangin 
resolbado sa kahustuhon sang armado nga paghimakas 
para wasakon ang bulok tubtub sa kasusudlan nga 
reaksyonaryong estado kag buslan sang demokratiko kag 
rebolusyonaryong pangginahum. 


Ang kaaway sang nagligad (Gen. Jarque) pwede mangin 
kaupod subong (Ka Rex) kag ang kaupod sang nagligad 
pwede mangin kaaway subong (kaso sang mga 
rebisyunistang traidor) Ini ang layi sang diyalektika kag 
kontradiksyon nga napamatud-an sa praktikal nga 
paggulong sang rebolusyonaryong kasaysayan. 


Sa idalum sang rehimen US-Ramos sumugod 1992 
gintagaan sang bag-o nga dagway ang kontra- 
rebolusyonaryo nga kampanya sa serye sang mga Oplan 
Lambat-Bitag. Sa una nga kwarter sang 1995, ginhatag na 
sa PNP ang mayor nga responsiblidad para sa counter- 
insurgency suno sa PNP nga layi. Bangud sini gin-pull-out 
ang 2 ka brigada (5 ka batalyon) sang Army sa Negros. 
Gin-ibanan sang 25% ang kabilugan nga isip sang 
CAFGU. Ginlusaw ang Negros Island Command. Kabaylo 
sa ginkuha nga Army amo ang 4 ka PNP SAF nga 
batalyon. Gindugang man ang RMF 6 kag RMF 7 gikan sa 
Region 6 kag 7. Sa tunga nga bahin sang '95 nagsulod 
ang 6" Provisional RMF Bn. Plano sang PNP nga himuon 
nga laboratoryo sang ila internal security operations (ISO) 
ang Negros para tapuson ang nabilin nga mga BHB. 


Ang bag-o nga redisposisyon sang kaaway naghatag sang 
temporaryo nga paglogak sang ila gradual constriction nga 
kampanya batuk sa PKP-BHB. Apang ginpauswag nila 
ang intelligence gathering o kampanyang paniktik sa 
pangkabilugan nga latag sang organisasyon sang 
rebolusyonaryong pwersa; latag sang organisasyon, 
kapabilidad, tantus sang pag-uswag kag mga kahinaan. 


Nag-aliwasa ang mga pinakadespotiko nga nagahari nga 
sahi sa panibag-o nga panseguridad nga kaayusan sa 
Negros. Dugang pa diri ang paktor ni Jarque nga 
nagnyutralisa sang pila ka asyendero kag upisyal militar 
batuk sa todo-gyera nga bira sa rebolusyonaryong 
kahublagan. Gilayon nga nagdemanda ang pinakabat-ulan 
nga mga warlord-komprador-asyendero nga ibalik sa Army 
ang COIN nga operasyon kay wala sila pagsalig sa 
kapasidad sang PNP. 


Madasig nga nakapalapad ang unang prenteng gerilya kag 
nakatukod pa sang iban nga mga sonang gerilya. Nagdaku 
ang baseng masa sang masobra 1500% sang 1995-97. 
Apang ang polisiya sang 1994 nga indi anay maglunsar 
sang taktikal nga opensiba naglawig tubtub 1998. 
Nagmarka ang konserbatismo sa armado nga paghimakas 
sa tunga sang ka-paborable nga sitwasyon kag may 
nagakaigo nga hukbo, bastante nga baseng masa kag 
alyansa. 

Nangin alagyan man sa pag-ibwal sang masa amo ang 
konsesyon ginhatag sang rehimeng Ramos sa Western 
Mining Corporation (WMC) para sa pagmina sang bulawan 
sa central kag oriental Negros nga nagkober sang inisyal 
nga 25,000 ektaryas. Lapnagon nga landgrabbing ang 
kasugot sang reaksyonaryong gobyerno kag sang 
Australyano nga kumpanya pangmina. Ang panugod nga 
paghimo sang mining roads mabaskog nga ginpamatukan 
sang masa sa kaumahan kag kasyudaran asta nga nangin 
isa na ka daku nga island-wide kag pungsodnon nga 
kampanya-protesta nga may internasyunal nga naabot. 
Daku man ang papel sang BHB bilang hukbo nga 
nagadampig sa dunang manggad kag environment sa 
pag-angot sining maki-imperyalista nga proyekto sa 
sandigan nga problema sang masa kag sa nagabaskog 
nga militarisasyon sa kaumahan. 


Katapusan sang 1997, gin-ako na sang AFP-PNP sa isla 
sang Negros nga madasig ang pagdaku kag paglapad 
sang Partido, BHB kag rebolusyonaryong baseng masa sa 
isla. Nagpahayag ang PNP nga daku nga kapaslawan ang 
ila pagbulos kag pagtigayon sang COIN nga operasyon 
gikan sa Philippine Army. 


Rehimeng Estrada (1998-2001) 


Madasig ang konsolidasyon 
kag ekspansyon sa 
ekonomiya kag pulitika sang 
grupong Cojuangco sa isla 
sang Negros sa idalum sang 
rehimeng Estrada nga papet 
niya. Halos bilog (98%) nga 
mga upisyales sang duha ka 
probinsya sang Negros 
(Congressman, Gobernador, 
Mayor) nakaptan ni Cojuangco. Sa idalum sang iya mga 
administrador sa Negros s 

nga grupong Maranon sa 
Occidental kag Arnaiz sa 
Oriental nangin ginharian 
na ni Cojuangco ang isla. 


1998, ginkasa sang US- 
Estrada nga rehimen ang 
Oplan 

Makabayan.Gintarget ang 
Negros bilang ika-3 nga 
prayoridad (una ang 


Southern Tagalog kag pangaduha ang Mindanao). May 


daku diri nga impluwensya ang interes ni Cojuangco nga 
ginakabig padrino mayor ni Estrada. Madasig nga ginbalik 
sa AFP partikular sa 3" 1D/303" Brigade PA ang COIN nga 
operasyon sa Negros. 


Agosto 15, 1999, ang adlaw sang “baptismo sa kalayo” sa 


inaway sang BHB. Indi pa ini dulot sang taktikal nga 
opensiba nga inisyatiba sang Pulang hukbo kundi aktibo 


Ang PAGHIMAKAS 


nga depensa batuk sa Brigade Operation (303" Brigade 
PA) sa sentral-oriental Negros nga nakasulod sa 
nakakampo nga yunit sang BHB. 


Namartir sa sining masandukot nga inaway si Leonardo 
“Ka Jessie” Panaligan, ang pinaka-una sa panahon sang 
ika-2 nga kampanyang panadlong. (Basahon ang 
Disyembre 1999-Enero 2000 nga isyu sang Paghimakas.) 
Ang nasambit nga inaway sa Pinangimnan nagdulot sang 
inspirasyon sa Partido, Pulang  hangaway kag 
rebolusyonaryong masa para buk-on na ang 
konserbatismo sa armado nga paghimakas kag sugdan na 
ang mga taktikal nga opensiba. Nasimang man sa sining 
daku nga operasyon sang kaaway ang pahambog nya nga 
programa para sa 2001 nga deadline sa pagwasak sa 
PKP-BHB. 


Ginbuksan sa una nga kwarter sang 2000 ang taktikal nga 
opensiba sang BHB. Gindisarman sang BHB ang mga 
armadong goons sang despotiko nga landgrabber sa 
Guihulngan sang Enero 11, 2000, nga wala sang lupok. 
Pebrero 5, gin--ambusan ang 7 ka tropa sang 11” IB PA 
kag CAFGU. Napatay ang isa ka katapu sang Army kag 2 
ka CAFGU. Gintugutan nga magpalagyo ang iban. Apat ka 
M14 ang nadugang sa arsenal sang Pulang hangaway. 


Bilang reaksyon sa mga nasambit nga taktikal nga 
opensiba sang BHB, ginkasa sang AFP sa isla sang 
Negros ang 11", 61 kag 66" nga mga batalyon sang 
303" Brigade para sa island-wide operations. Upod man 
diri ang isa ka batalyon sang SR kag RMG 6 & 7 sang 
PNP. Mayor nga katuyuan sang operasyon amo ang 
pagpangita sang rehiyunal nga sentro sang PKP-BHB kag 
pamunuan sang mga larangan. 


Isa ka strike operation unit sa pagpamuno sang 66" IB PA 
ang nakasukmong sa isa ka yunit sang BHB sang July 19, 
2000 sa may Tayasan, Negros Oriental. 
Naghalad sang kabuhi si Bonifacio “Ka 
Pagat” Pasakan sa sini nga inaway. Todo 
nga ginpasundayag sang 3" ID PA ang 
ining “kadalag-an” kag nagpahayag nga indi 
na nila pag-untatan ang paglagas sa 
“nagapalagyo” nga BHB. 


Agosto 19, 2000, isa ka sniping operation 
ang gintigayon sang isa ka yunit sang BHB 
sang isa ka prenteng gerilya batuk sa 
nagasuyod nga katapuan sang 11" IB sa 
Sitio Anahaw, (Carabalan, Himamaylan. 
Nagkinuyampad palagyo ang kaaway matapos mapilasan 
ang isa. Gilayon nga ginpunsukan kag ginlagare sang 
madamo nga kolumn pangkombat sang militar ang 
nasambit nga larangan. Maligaran sang duha ka adlaw 
nasorpresa ang kaaway sa kontra-opensiba sang BHB sa 
Sitio Bulod, Carabalan. Isa ka over-sized squad sang BHB 
ang nag-ambus sa composite unit nga ginabug-os sang 28 
ka elemento sang 303rd Scout Rangers, 11th IB kag 61st 

IB nga nakasakay sa "6 x 6" military truck. 17 ka kaaway 
ang napatay kag 7 ang pilason lakip ang isa ka upisyal. 
Gilayon nga gin-atras sang militar ang tropa sini sa 
nasambit nga prenteng gerilya sa kahadlok nga 
mahanutan liwat. 


Matapos sang ambus, nagkanta na sang bag-o nga tuno 
ang matag-as nga upisyal sang AFP. Nagdemanda na 
sang dugang nga badyet sa gobyerno-nasyonal kag 
probinsyal para sa ila operasyon. Ginrekomendar nga 
ibalik sa kusog dibisyon liwat ang pwersa sang AFP sa 
Negros, bagay nga ginkalipay sang mga despotikong 
asyendero kag grupong Cojuangco. 


Ginpadasig man sang BHB ang pagpalapad sang mga 
sonang gerilya kag nagbukas sang dugang nga mga 
larangan gerilya. Paagi sini napaslaw ang handum kag 
dumot sang pasistang AFP nga makibon ang isa ka tumod 
nga prenteng gerilya. Naunyat man sang husto ang yunit 
sang AFP sa malapad nga erya samtang madamo nga 
erya ang nabuslutan sang armado nga pag-organisa sang 
BHB. 


Sa tuyo nga punggan ang paglapad sang prenteng gerilya 
sang BHB, ginmanduan na sang AFP ang ispesyal CAFGU 
sini nga RPA-ABB nga tirahon ang makita nga yunit sang 
Pulang hangaway. Isa ka engkwentro ang natabo sa Sityo 
Cogon ,Gatuslao, Candoni sadtong Marso 9, 9:00 sang 
gab-i sa tunga sang isa ka tim sang BHB kag kusog platun 
nga RPA-ABB nga may dala nga masinggan. Duha ka 
katapu sang RPA ang napatay kag may mga napilasan. 
Nakarekober sang isa ka M-16, pouch kag gamit militar 
ang BHB sa insidente. Namartir si Roger “Ka Jinky” 
Mahinay sa kubay sang nag-maniobra nga mga Pulang 
hangaway. Dulot sang wala direksyon nga palupok sang 
RPA, isa ka sibilyan ang napatay. 


Ginpamatud-an man sang BHB ang kapasidad sini sa 
pagsilot sa pinakabat-ulan nga warlord-pulitiko nga may 
madamo nga krimen sa masa kag rebolusyonaryo nga 
hublag. Ini ang mensahe sang Pulang hangaway sa pag- 
ambus sa grupo ni Canlaon 
Mayor Ondo Cardenas sang 
April 27, 2001 sa Brgy 
Budlasan. Napatay 
ang alkalde, ang 
utod sini nga 
pareho nga warlord 
Ka 4 ka armadong 
goons. Natigayon man nga 
makuha ang isa ka M16, 38cal nga pistola, mga bala, 
magasin kag madamo pa. 


Sa pagpamuno sang mga Cardenas nangin personal na 
nila nga ginharian ang Canlaon City. Hugot ang 
koordinasyon sini sa 303" Brigade PA sa paglunsar sang 
COIN operation batuk sa Pulang hangaway. Nagserbe nga 
base of operations sang Army ang Canlaon City. Sang 

Septyembre 9, 2000 isa ka military operation sa isa ka 
barrio sini ang barbaro nga nagpatay sa duha ka katapu 
sang BHB: Ka Gin kag Ka Kevin. Saksi ang pumuluyo kon 
paano ginpatay sang militar ang pilason nga si Ka Gin. Ang 
ambus sa mga Cardenas nagserbe nga kabayaran sa 
kamatayon sa mga pinalangga nga kaupod. 


Rehimeng Macapagal-Arroyo 
(2001-?) kag ang konklusyon sang 
Kampanyang Panadlong sa 
Negros 


Ang katapusan nga kwarter 
sang 2001, panugod nga salbo 
sang interbensyon militar 
sang imperyalismong US sa 
dagway sang kampanyang 
“kontra-terrorismo.” 
Target sang militaristang 
US nga punggan ang 
nagabaskog nga 
kontra- 
imperyalistang 
kampanya 
samtang 
nagamaniobra sa 
pagpalapad sang 
iya pampolitika kag 
ar pang-ekonomiya 
nga interes. Ang sustenido kag pursigido nga kampanyang 
kontra-imperyalista sang PKP-BHB-NDFP sa pungsod kag 
sa internasyunal, nag-ani sang mabaskog nga suporta indi 
lamang sa pumuluyong Pilipino kundi sa iban nga 
pungsod. Sa idalum sang papet nga Macapagal-Arroyo 
nga rehimen, ginsuguran na sang interbensyonistang US 
ang pagtarget sa lokal nga rebolusyonaryo nga 
kahublagan para kabigon nga “terrorista”. 


Mas ginpaigting sang US-Arroyo nga rehimen ang COIN 
operations batuk sa BKP-BHB kag sa Moro Islamic 
Liberation Front (MILF) ilabi na sa idalum sang pagdirehir 
sang utok-pulbora-isog polboron nga Gen. Angelo Reyes. 
Partikular sa Negros, ginpabaskog ang koordinasyon sang 
lokal nga gobyerno sa pagpamuno sang grupong Maranon 
kag 303" Brigade PA. Aktibo man nga implementor sang 
COIN nga mga operasyon ang bandido, kriminal kag illigal 
logger nga RPA-ABB. 


Bilang numero 1 nga tigdampig sang imperyalistang 
globalisasyon, maalwan nga ginbuksan sang rehimeng 
Macapagal-Arroyo ang Pilipinas sa todo halit sang 
pribatisasyon, liberalisasyon kag deregulasyon. Ang 
industriya sang kalamay padayon nga nagabalang-balang 
bunga sang panubo nga presyo sa internasyunal kag 
pagpasulod sang barato nga imported sugar kag liquid 
concentrates. Lapnagon kag madamuan na ang 
retrenchments kag halos kontraktwalisasyon na ang 

patakaran sang trabaho sa mga asyenda, mga ulubrahan 
sa urban kag mga sentrales. Padaku na ang isip sang 
overseas contract workers (OCW) gikan sa Negros. 
Madata man ang landgrabbing para sa agri-business ni 
Cojuangco, commercial reforestation ni Mosser, eco- 
turismo kag mga landconversions sang mga lokal nga 
gobyerno. 


Sa binulan sang Nobyembre-Disyembre 2003, sumarorot 
ang presyo sang kalamay sa P650-630 kada pikul. (Tan- 
awon ang Oktobre-Disyembre 2003 nga isyu sang Ang 
Paghimakas) Dugang pa gid ini nga nagpainit sa mga 
sugarplanters nga naglaslas sa pagkabangkarote sang 
gobyernong-Arroyo sa pagtapna sang smuggled nga 
imported nga kalamay kag liquid concentrates nga 
ginapatihan nila ang nagpanubo sang presyo. Tuman na 
kuno ini ka pierdi sa ginatantya nila nga P700/pikul nga 
bili sang produksyon sang kalamay. Gintumod sang 
PKP-Negros ang mag-utod nga Mike Kag Iggy Arroyo 
bilang mayor nga smugglers sang kalamay nga nagagamit 
sang mga ahensya kag impluwensya sa gobyerno kag 
mga dalagku nga mga sugar traders para sa daku nga 
kickbacks o ganansya 


Ang palala nga krisis sa ekonomiya kag politika nagserbe 
lamang sa pag-alipuyo sang kainit sang pumuluyo kag 
pagpamatuod sang kahustuhon sang armado nga 
paghimakas. Halin sa kusog-platun sang 1994-95 ang 
BHB-Negros nagdamo sang pila ka pilo. Padayon ang 
konsolidasyon pang-ideolohiya kag natigayon na ang mga 
serye sang paghanas-politiko-militar sa nagkalain-lain nga 
yunit sang Pulang hangaway. Ang mga kontra-pyudal nga 
paghimakas sa kaumhan nakaani sang mga bag-ong 
rekrut gikan sa sahing mangunguma. Madamo man ang 
boluntaryo nga nagpatapu sa BHB gikan sa kahublagan 
masa sa urban. 


Daku na and 
demanda para sa 
pagpadamu sang 


armas sang BHB sa 


nagkalain-lain nga 
prenteng gerilya. 
Bilang sabat, 
gintarget sang 
Bonifacio Pasakan 
Command ang 
naligwin kag 
manubo moral 


nga yunit sang RPA- ABB nga naga-operate sang 
pasugalan kag nagakilkil sa pumuluyo. Kalkulado, madasig 
kag madinalag-on nga-ginreyd sang isa ka regular nga 
iskwad sang BHB ang kota sang mga bandido. Natabo ini 
sang Hulyo 22, 2002, 12:30 ang oras sang ugto sa Sityo 
Mag-anay, Brgy Biao, Binalbagan, Negros Occidental. 
Napulo ka matag-as kalibre sang armas kag madamo nga 
magasin kag mga bala ang nakuha sa wala -lupok nga 
reyd. Dugang pa di ang mga granada, celfon kag handset. 

Agosto 28, isa ka yunit sang BHB sa idalum sang 
Leonardo Panaligan Command ang nagpusisyon sang 
kaagahon sa highway sang Sitio Basak, Guihulngan kag 
madinalag-on nga nag-ambus sa hepe sang Vallehermoso 
PNP. Napatay si Inspector Leudito Gallego kag pulis-driver 

sa Sini. Nakuha ang ila mga service 

5 Fan firearms. Napaatras man sang 
blessing force sang BHB ang 


nagresponder nga 
kapulisan sang 
Guihulngan. Ang 
nagsunod amo 

ang pagmasaker 

nga wala sang 
kaluoy sang sining 
nag-atras nga 

5 PNP unit upod 
<+- ang ila hepe nga 
kahimuan sang 


warfreak Kag napraning nga cg IB PA. Nagpa-media pa 
ang 303" Brigade para ipasundayag ang bangkay sang ila 
kuno napatay nga mga “NPA” apang daw tinapungol sa 
daku nga kahuy-anan sang madiskobrihan ang 
kamatuoran maligaran pila ka oras. 


Oplan Gordian Knot na ang gina-implementar sang AFP 
batuk sa BHB sa isla sang Negros sa ika-3 nga kwarter 
sang 2002. Kaundan sini ang mas agresibo nga 
pagpanglagas kag pagpapas sa PKP-BHB. Pagpalapad 
gihapon sang prenteng geriya ang tum-ok sang 
rebolusyonaryong kahublagan kag ang highly-militarized 
nga CHICKS erya isa ka daku nga pagpanghangkat para 
sa pagbalik sang Pulang hangaway. Napagkit na sa 
pumuluyong Negrosanon ang maduagon nga 
rebolusyonaryong kasaysayan sang BHB sa nasambit nga 
“ginharian sang mga igang kag bulawan.” Sa pagbalik 
sang nanadlong nga hukbo, mainit ini nga gin-baton sang 
pumuluyo nga uhaw sa armadong paghimakas. Uhaw man 
sa dugo kag pasistang dungog ang 61” IB PA nga todo 
ang pagtinghuha nga malatiran ang CHICKS erya nga ila 
AOR (area of responsibility). 


May paghalog sa gerilya nga paghulag ang yunit sang 
BHB kag  gilayon nga 
namutikan sang kaaway. 
Nangin  masunson ang 
operasyon sang 61“ IB 
maghalin Agosto- 
Nobyembre 2002 sa binukid 
sang Sipalay. Serye sang 
engkwentro ang natabo sa 
nasambit nga yunit sang 
Pulang hangaway kag mga 
elemento sang 61" IB kag 
Scout Rangers sang Agosto 
25 & 26 kag Nobyembre 11, 
2002. Apat ang kaswalti 
sang kaaway samtang wala 

naman sang may napatay o nasamaran man lang sa BHB. 
Sa nasambit nga mga engkwentro, mataas ang pagka- 
alerto kag kaisog sang mga Pulang gerilya kag napreserba 
ang yunit.. 


Kabaris militar batuk sa sibilyan nga nagasuporta sa BHB 
ang pihak nga dagway sang Oplan Gordian Knot. Sang 
napaslawan ang 61“ IB sa ila nga pagwasak sa yunit sang 
BHB matapos sang serye nga mga engkwentro, ang 
masang mangunguma ang ila ginbalikan. Siyam ka 
mangunguma ang gindakup sang mga katapu sang 61" IB, 
Class 147 sang SR kag 14 SRC. Ginpangkastigo ang mga 
ini kag tatlo ang gindala sa Barasbarasan detatsment para 
sa interogasyon kag paggiya sa operasyon militar. Si 
Morito Arcadenia, isa sa mga gindakup napatay sa ospital 
sa Dumaguete City matapos taguon sang 303" Brigade sa 
sulod sang 2 ka bulan. Tuman ang inagyan sang biktima 
sa tortyur sang pasistang militar nga nagresulta sang iya 
kamatayon. 


Oplan Bantay Laya ang gin-adoptar sang Rehimen US- 
Macapagal Arroyo bilang COIN nga programa. Kabahin ini 
gihapon sa mas komprehensibo nga OPLAN 
MAKABAYAN apang may pagpauswag sa pila ka 
halambalanon. Isa diri ang RSOT (Reengineered Special 
Operations Team) nga nagbulos sa MSOT (Modified 
Special Operations Team). Pila ka modipikasyon amo ang 
pag-isa sang MSOT, CARESS, ACCORD kag ALPS. Tuyo 


sini nga  pasimplehon,  padasigon kag 
palapnagon ang napihak nga 
nagayuhom nga guya sang 


militarisasyon o pasismo sang estado 
samtang agresibo naman ang pihak 
nga kamot sa operasyon 
pangdugmok. (Tan-awon ang topiko 
nga Militarisasyon sa pihak sang 
krisis sa ekonomiya, Oktobre- 
Disyembre, 2003 nga isyu sang Ang 
Paghimakas) 


Sa Negros ginbuslan ni Lt. Col. 
Jeoffrey Sodusta ang pagkapot sang 
renda sa COIN nga kampanya matapos 
sang madamo nga kapalpakan ni Col. 

Cruzero. Gilayon nga binira ni Sodusta ang mga ligal, 
progresibo kag patriyotiko nga mga organisasyon kag pilit 
nga gin-angot sa PKP-BHB-NDFP kag gintawag nga mga 
“terrorists coddlers.” Ginkabig nya nga ang mga ini nga 
numero uni nga naga-upang sang operasyon-militar sang 
AFP. 


Para makabawi dungog kag makapataas sang ila moral, 
ginkasa sang 3ID PA ang serye sang mga Brigade 
operations sa halos tanan nga mga prenteng gerilya sa 
Negros. Kabahin sang sining mga operasyon amo ang 
maniobra sang RSOT. Ang strike operations sang 303" 
Brigade nakabunggo sa nakakampo nga yunit sang BHB 
sa Sitio Balogo, Guihulngan, Negros Oriental. Ang alerto 


Ang PAGHIMAKAS 


nga mga Pulang hangaway nagtigayon sang aktibo nga 
depensa kag nakatuga sang 3 ka kaswalti kag nakasamad 
sang 4 pa sa pasistang militar. Nasulod lamang sang tropa 
sang kaaway ang kampo matapos nag-atras ang Pulang 
yunit. 


Agosto 6, 2003, gamit ang pick-up nga ginapanag-iyahan 
sang pamilyang Cardenas, wala naglaum si 1Lt. Jerson 
Reigner kag mga kaupdanan nga mangin “lungon” nila ang 
ila nahulam. Inambusan sila sang isa ka tim sang BHB sa 
may highway sang Canlaon City. Nakuha ang dala nila nga 
mga armas kag bala. Commanding Officer (CO) si Reigner 
sang Charlie Coy sang 11” IB PA. Si Allen, upod nga 
napatay, CO man sang Asay detachment sa La 
Castellana. Isa pa ka PFC ang kaswalti. 


Wala nakareimpors ang Canlaon PNP kag ang mga Army 
detatsment sa palibot. Wala man nagpalupok ang isa ka 
army detatsment sang naglabay ang mga Pulang operatiba 
sang madinalag-on nga reyd bisan masanag pa. Kabahin 
si Reigner, aliali nga upisyal sang PA sa strikeforce sa Sitio 
Balogo nga reyd. Maayo ang rekord niya sa kombat kag 
madamo ang ginahuptan nga kerida. Brigade operation 
liwat ang nangin sabat sang 3" ID PA. Ginlabugay ang isa 
ka prenteng gerilya apang nagsumbag lamang sa hangin. 


Sang Agosto 17, 2003, isa man ka engkwentro sa Sitio 
Mambut-oy, Brgy Locotan, Kabankalan City ang natabo 
matapos 


ginsuyod sang tropang militar ang 
ginahukmungan sang BHB. Duha ang 
patay kag 2 ka pilason sa mga 
elemento sang composite operatives 
(Scout Ranger, Phil. Army kag RPA). 
Wala sang patay o pilason man 
lang sa yunit sang NPA. 


Disyembre 16, 2003. Kaagahon. 
11 ka Armalayt kag isa ka M79 
grenade launcher ang narekober 
sang BHB Southwest Front sa isa 
ka sorpresa nga reyd sa kampo 
sang kontra-rebolusyonaryo nga 
RPA-ABB. Natabu ini sa Sityo 
Kakha, Brgy. Tamlac, Santa 
Catalina, Negros Oriental. Madugay na nga ginareklamo 
sang pumuluyo sa sini nga lugar ang padayon nga mga 
aktibidades-ekstorsyon, pagduso sang druga, 
pagpangawat sang kasapatan kag pagpamahug sang 
RPA-ABB. 


Naalarma na sang husto ang militar kag nagahari nga sahi 
sa bilog nga isla sang Negros. Ginpahugot pa ang 
koordinasyon sang gobyerno-sibil kag AFP-PNP paagi sa 
mga Peace and Order Councils halin municipal asta 
probinsyal nga lebel. Ginpabaskog ang paniktik nga 
makinaryas sang AFP, PNP kag mga ahensya sang 
gobyerno asta sa barangay lebel paagi sa Barangay 
Intelligence Networks (BIN). Ginpabakod ang mga 

detatsment kag ginpasunson ang mga patrolya kag 
operasyon-militar kag psy-war operations sa mga prenteng 
gerilya. Padayon man ang kontra-komunista kag malisyoso 
ng mga intriga batuk sa mga ligal nga patriyotiko kag 
progresibo nga organisasyon masa. 


Liwat nga ginpakita sang 
mga Pulang hangaway ang 
kakahas sang gin-atake 
sang duha ka assault units 

sini ang Mahalang 


$ detachment 
i, sang 44" 
3 Å | CAFGU Coy sa 
"Tk idalum sg 61“ IB 
Puen PA nga ara sa 


= Brgy. Mahalang, 
Himamaylan 
w {| City. Na-overrun 

5a ang detatsment 
kag nakuha ang 5 ka high-powered firearms (HPR): 1 M16, 
1 M14 kag 3 ka garand. Upod man sa nakompiska ang pila 
ka pouches, 1 ka pares nga combat shoes kag pila ka 
uniporme. Nagsurender ang duha ka CAFGU. Isa diri, si 
CAFGU Eduardo Raya gindala bilang Prisoner of War 
(POW) para mag-atubang sang iya kaso nga pagtudlo 
sang isa ka yunit sa BHB sang 2002. 


Ini ang pinaka-una nga commando assault sang BHB sa 
panahon sang kampanyang panadlong sa isa ka 
portipikado nga detatsment nga masami ginagamit sang 
303" Brigade PA bilang advance command post (ACP) sa 
mga dalagku nga operasyon sini sa sur sang Negros. 
Nangin komplikado ang inaway sa sulod sang detatsment 
bangud sang kadulom nga naglawig sa masobra duha ka 
oras. Duha ka pinalangga nga BHB ang namartir sa sining 
operasyon: Efren “Ka Gary” Sabio kag Jaime “Ka Ricky/JP” 
Agraba. 


Ang kaagahon nga opensiba 
gintigayon bilang balos-aksyon 
kag paghatag hustisya sa 
makasidni nga pagtortyur kag 
pagpatay sang 61ř IB sa 
mangunguma nga si Morito 
Arcadenia kag sa pagkastigo sa 
madamo nga mangunguma sa 
Manlocahoc, Sipalay. 


Indi nangin magdinalag-on ang 
senemana nga balos- 
operasyon sang militar. Nagpalubong na lamang ini sa 
mga kakogonan kag mga lati kag naghulat kon may 
masumalang o may magtalang nga yunit sang BHB. 


Isa ka bulan matapos ang madinalag-on nga reyd sa 


Mahalang detatsment, daw ido-buang nga nagpa-init si 
Col. Sodusta sa media matapos sang mga pahayag nga 

ginbuy-an ni POW-CAFGU Ed Raya. Ginpanginwala ni 
Raya ang gin-alegar sang AFP-PNP nga gintortyur siya 
sang BHB kag iya ginhublasan ang mga pagbinutig ni 
Sodusta nga ini Civilian Volunteer lamang kag indi 
CAFGU. Ginkondenar man ni Raya ang indi paghatag 
sang iya sweldo kag benepisyo kag pagkabig sa ila sang 
AFP nga mga piyon/suluguon lamang sa inaway. Ang 
POW-CAFGU ginbuy-an sang BHB matapos mabista ang 
kaso sini kag gintugyan 
sa kamot ni Bacolod 
Bishop Vicente Navarra. 


Naglarga man ang mga 
pagsilot sang BHB sa 
mga kontra- 
rebolusyonaryo-malain 
nga elemento (KRME) 
sa nagkalain-lain nga 
mga larangan gerilya. 
Nagapanguna diri amo 
ang mga masupog nga 


mga intelligence nga 
operatiba/ahente sang 
AFP-PNP nga 


napamatuod-an aktibo sa COIN nga operasyon sa pihak 
sang pila na ka beses nga pagpaandam. Ang ining mga 
kriminal kag malain nga mga elemento may malaba man 
nga rekord sa pagpatay, pagduso sang druga, 
pagpangawat kag paghimulos sa kababainhan sa mga 
baryo. Ang rebolusyonaryo nga hustisya ginpapanaog sa 
nasambit nga mga akusado matapos madisisyunan sang 
rebolusyonaryo nga korte sang pumuluyo. 


Indi maglapad kag mangin solido ang rebolusyonaryong 
gahum sa kaumahan kon aktibo nga naga-operar ang mga 
masupog nga mga ahente-paniktik sang kaaway nga 
nagaserbe nga mata kag dulunggan sang reaksyonaryong 
hukbo sa pagbira sa BHB kag masa. Para magpadayon 
ang ila kriminal nga rekord batuk sa pumuluyo, 
nagakonsabo ang mga ini kag nagapasilong sa proteksyon 
sang militar. Muklat kag aktibo sila nga nagaserbe bilang 
intelligence network sang AFP-PNP kag nagahatag sang 
partida sang ila kinawatan kag kontra-sosyal nga aktibidad 
sa pila ka korap nga upisyal kag elemento sang militar kag 
pulis. Madamo man sa mga ini ang ginpasulod sa CAFGU 
kag sa mersenaryong RPA-ABB. 


Indi maggulong ang armado nga paghimakas kon barado 
ang pagsulong sang rebolusyong agraryo. Indi man 
makonsolida ang kadalag-an sang kontra-pyudal nga 
paghimakas kon wala sang mabaskog nga hukbo kag 
solidong baseng masa para sa armado nga pagpakig- 
away. Ang BHB sa esensya isa ka rebolusyonaryong 
hukbong mangunguma sa absolutong pagpamuno sang 
PKP. Ang sandigan nga alyansa sang sahing 
mangunguma kag proletaryado para sa armado nga 
paghimakas ginarepresentar sang BHB. 

Pag-angkon sang duta ang pinakamalapit sa tagipusuon 
kag kabuhi sang mangunguma kag mamumugon sa uma. 
Wala sila sang maagum nga matuod nga reporma sa duta 
sa anuman nga gobyerno sang komprador-agalon may 
duta. Ang mga peke nga reporma sa duta kaangay sang 
CARP, nagapatalang kag nagatunga lamang sa masang 
mangunguma sa ila paghiliusa nga magkaduta. Sa ulihi 
nagbalik lamang ini sa mga agalon nga nakaganansya na 
sa panugod nga overpriced nga balor sini. Samtang 
nagapabilin ang armadong instrumento sang 
reaksyonaryong gobyerno sang komprador-asyendero 
magapabilin ang monopolyo sa duta sang pipila lang. Ang 
armado nga paghimakas lamang sang mangunguma, 
mamumugon sa uma, settlers kag ang kadam-an nga 
sahing pigos sa pagpamuno sang PKP ang magagarantiya 
indi lamang sang titulo para sa duta kundi sang kahilwayan 
kag katin-aran sang mayoryang gutom kag ginahimuslan. 
Ang BHB bilang mayor nga organisadong armadong 
pwersa sang rebolusyon ang yabe para sa pag-angkon 
kag pagpangapin sang sining madugay na nga aspirasyon. 


Madata kag palala na ang problema sang 
landgrabbing kag dislokasyon sa pangubuhian 
sang masa sa Negros sa idalum sang rehimeng 
Macapagal-Arroyo kag kaharian Cojuangco. Wala 
na sang kontrol ang pagsaka sang bili sang mga 
nagapanguna nga mga kinahanglanon samtang 
padaku ang unemployment kag pagamay ang kita 
sang pumuluyo. Sa pihak nga bahin wala-tuo ang 
korapsyon kag kinawatay sang grupong-Arroyo sa 
kaban sang pungsod sa ngalan sang “mabaskog 
nga republika.” 


Ang pagsulong sang kontra-pyudal nga paghimakas sang 
mga rebolusyonaryong pwersa sa mga larangan, mga 
asyenda kag mga erya sang mangunguma sa mga 
kapatagan integrado sa pagsulong sang armado nga 
paghimakas sang BHB sa isla sang Negros. Madamo kag 


nagkalain-lain nga lebel sang  kontrapyudal nga 
paghimakas ang ginlunsar sang 2003 ( Tan-awon ang 
Oktobre-Disyembre, 2003 nga isyu sang ang Paghimakas 
bahin sa Kontrapyudal nga Kadalag-an). Nagresulta ini 
sang madamo nga mga taktikal nga kadalag-an kag 
benepisyo sa libo-libo ka pumuluyo nga paagi sa ila nga 
kolektibo, organisado kag militante nga paghulag nasabat 
ang ila mga demanda sang mga agalon may duta kag 
ahensya sang reaksyonaryong gobyerno. 


Nakompleto na ang Ika-2 nga Kampanyang Panadlong sa 
isla sang Negros, malapit isa ka dekada matapos nga 
ginlunsar ini. Nagaangkon sang panibag-ong kusog kag 
entusyasmo sa pag-away ang rebolusyonaryong 
kahublagan sa pagpamuno sang Partido samtang 
ginakombulsyon naman ang nagahari nga sistemang 
malakolonyal kag malapyudal sa pagpamuno sang papet 
nga rehimeng US-Macapagal-Arroyo. 


Dapat 


lamang nga hublasan kag pamatukan sang 
pumuluyong Negrosanon ang anuman nga mga 
ilusyon kag dibersyon sang nagahari nga 
sahing komprador-agalon may duta kag 
sang ila mga alagad nga isalig na lamang 
sa swerte, sa eleksyon, sa ila makasahi 
nga pagpamuno kag sa kaluoy sang 
imperyalistang gahum ang pagtin-ad sang 
kabuhi sang masa. Wala na sang iban pa 
nga banas para sa makasahi nga 
kahilwayan kag kauswagan kundi ang 
armado nga paghimakas. 


Kumpyansado ang rebolusyonaryo nga kahublagan sa 
pagpamuno sang PKP nga mapataas sini ang lebel sang 
armado nga paghimakas paagi sa BHB-Negros sandig sa 
kusog nga naabot kag makaamot sa pungsodnon nga 
pagpasingki sang inaway banwa tubtub sa lubos nga 
kadalag-an. 


Paano ang pagpatapo sa BHB? (Kuha sa Pagsulundan sang BHB) 


Sin-o man nga may maayo nga panglawason, 18 ka tuig and edad pasaka , anuman 
ang kasarian, sahi, nasyunalidad kag relihiyon, may kapasidad mag-away kag handa 
magpasakop sa pangmalawigon nga inaway banwa batuk sa reaskyunaryo nga 
gahum-estado pwede mangin katapu sang BHB 


Ang mga may gusto magpatapu sa BHB magpabutyag sang ila tuyo sa ano man nga 
yunit sang BHB, komite sang Partido, mga kata pu sang Partido o mga rebolusyonaryo nga 


organisasyon masa. 


Ang mga lokal nga komite sang Partido, mga armado nga yunit sang Bag-o nga Hukbo 
sang Banwa kag mga rebolusyonaryo nga organisasyon masa hilway nga magbaton 
sang mga indibidwal kag kolektibo nga aplikasyon para sa Bag-o nga Hukbo.... 


Ang isa o madamo nga nagpalagyo sa kubay sang kaaway o mga bihag nga suldado 
pwede boluntaryo magpatapu sa BHB, sa kundisyon nga sila mag-agi sa reedukasyon kag reorganisasyon. Ang 
pagpatapu sa ila pagapabakuron pagkatapus sang seryoso nga imbestigasyon nga pagahimuon sang kumand kag 
sa ng komite sang PKP sa Pulang hukbo nga indi magnubo sa lebel sang probinsya. 

